ศาลสั่งแบรนด์ Goop ของกวินเน็ธ พัลโทรว์ ชดเชยค่าเสียหายฐานอ้างสรรพคุณเท็จไข่โยนี
หลังจากเป็นที่ถกเถียงและถูกนำมาแซวอยู่พักใหญ่ Goop แบรนด์ผลิตภัณฑ์ไลฟ์สไตล์และสุขภาพของนักแสดงคนดัง กวินเน็ธ พัลโทรว์ กลับมาเป็นข่าวอีกครั้ง โดย Huffington Post รายงานว่า บริษัทของเธอต้องจ่ายเงินค่าปรับเป็นจำนวน 145000 เหรียญสหรัฐ (หรือราว 4765400 บาท) หลังจากถูกเรียกร้องค่าเสียหายจากผู้บริโภคในรัฐแคลิฟอร์เนีย โทษฐานอ้างอิงสรรพคุณอย่างไม่มีหลักฐานทางวิทยาศาสตร์มายืนยัน พร้อมคืนเงินให้กับลูกค้าผลิตภัณฑ์ที่สร้างชื่อและเป็นที่ถกเถียงอย่างมากของ Goop ที่ถูกกล่าวหาว่าอ้างสรรพคุณที่ไม่มีหลักฐานยืนยันคือ Jade Egg หยกรูปไข่ Rose Quartz Egg หินควอตซ์รูปไข่ และ Inner Judge Flower Essence Blend น้ำมันสกัดจากดอกไม้ ซึ่งทั้งคู่เป็นสินค้าขายดีของแบรนด์ โดยขายหมดสต๊อกเมื่อตอนเปิดตัวGoop อ้างว่า หินหยกและควอตซ์ที่สนนราคา 66 เหรียญ (2170 บาท) ซึ่งมีวิธีใช้คือเหน็บในช่องคลอดนั้น ช่วยให้เรื่องบนเตียงดีขึ้นสำหรับผู้หญิง ทั้งยังกระตุ้นให้รอบเดือนมาปกติและควบคุมหูรูดปัสสาวะได้ดีขึ้น ในขณะที่ Inner Judge Flower Essence Blend ราคา 22 เหรียญ (723 บาท) ที่เป็นน้ำมันสกัดจากดอกไม้หลายชนิดที่ไร้กลิ่นนั้น มีสรรพคุณช่วยต่อต้านอาการซึมเศร้า ขจัดความรู้สึกผิดในใจ รู้จักให้อภัย และช่วยเรื่องการยอมรับตัวเอง Photo: www.cosmopolitan.comข้อตกลงในชั้นศาลยังรวมถึงสั่งห้ามแบรนด์กล่าวอ้างสรรพคุณของโปรดักต์ต่างๆ โดยไม่มีหลักฐานยืนยันหรืออ้างอิง และห้ามผลิตและจำหน่ายผลิตภัณฑ์ใดๆ ก็ตามที่ไม่มีหลักฐานทางวิทยาศาสตร์ที่น่าเชื่อถือยืนยันสรรพคุณ รวมถึงห้ามผลิตเครื่องมือทางการแพทย์ที่โฆษณาเท็จ ซึ่ง Goop ต้องชำระค่าเสียหายต่อผู้บริโภคที่ซื้อผลิตภัณฑ์ดังกล่าวไปในช่วงวันที่ 12 มกราคม 2017 จนถึง 31 สิงหาคม 2017เอริกา มัวร์ (Erica Moore) ประธานเจ้าหน้าที่ฝ่ายการเงินของ Goop เผยกับ Huffington Post ว่า ทางแบรนด์ไม่เห็นด้วยกับข้อร้องเรียนดังกล่าว เธอเสริมว่า Goop มีช่องทางให้ผู้ใช้ได้แสดงความคิดเห็นและประสบการณ์ของการใช้สินค้าที่รวมถึงไข่หยกเช่นกัน ทั้งนี้ทั้งนั้นในแง่ของกฎหมายแล้วอาจมองว่านี่เป็นการอ้างอิงในเชิงโฆษณา ซึ่งก็ขึ้นอยู่กับข้อกำหนดทางกฎหมายBuzzFeed ทดลองใช้ Goopนับตั้งแต่ Goop เปิดตัวผลิตภัณฑ์เมื่อปี 2017 มีแพทย์และผู้เชี่ยวชาญมากมายออกมาวิจารณ์ถึงคำกล่าวอ้างที่ไม่เป็นจริง ดร.มาเรีย อิซาเบล โรดริเกซ (Dr. Maria Isabel Rodriguez) ผู้ช่วยศาสตราจารย์ภาควิชาสูติศาสตร์และนรีเวชวิทยาที่มหาวิทยาลัยวิทยาศาสตร์และสุขภาพโอเรกอน (Oregon Health & Science University) เผยว่า ไม่มีหลักฐานยืนยันใดๆ ที่เสนอแนะว่าไข่เหล่านั้นดีต่อสุขภาพ ทั้งยังเสี่ยงเป็นอันตรายแก่การติดเชื้อและเกิดการบาดเจ็บขึ้นได้อีกด้วย เธอเสริมอีกว่า จริงๆ แล้วช่องคลอดและอวัยวะสืบพันธ์ุของเราฉลาดและปรับตัวได้ตามธรรมชาติโดยไม่จำเป็นต้องใช้ผลิตภัณฑ์ใดๆ ในการสอดใส่เพิ่มเติม ไม่ว่าจะที่ล้าง หินรูปไข่ หรือกระทั่งตัวของกวินเน็ธ พัลโทรว์เองจะว่าไปก็เป็นเรื่องน่าอิจฉาที่พอมองย้อนกลับมาบ้านเรา พบว่ามีผลิตภัณฑ์ไม่น้อยที่อ้างสรรพคุณเวอร์วังต่างๆ นานาโดยใช้คนดังหรืออินฟลูเอนเซอร์เป็นตัวดึงดูดในโฆษณา โดยยังไม่ผ่านการทดลองเองก่อน ซ้ำยังไม่ผ่านองค์การอาหารและยา แต่กลับแทบไม่มีใครกล้าออกมาแสดงความเห็นใดๆ สักนิดอ่านเรื่อง ส่องเทรนด์ #JadeRoller ดูแลผิวหน้าด้วยโรลเลอร์หินกลิ้ง สิ่งนี้เวิร์กจริงหรือได้ที่นี่พิสูจน์อักษร:อ้างอิง:
Goop ต้องจ่ายเงินเป็นจำนวน 145000 เหรียญสหรัฐ (หรือราว 4765400 บาท) หลังจากถูกเรียกร้องค่าเสียหายโทษฐานอ้างอิงสรรพคุณอย่างไม่มีหลักฐานทางวิทยาศาสตร์มายืนยัน 